CELEX: 32013R0670
Language: et
Date: 2013-07-09 00:00:00
Title: Komisjoni rakendusmäärus (EL) nr 670/2013, 9. juuli 2013 , teatavate kaupade klassifitseerimise kohta kombineeritud nomenklatuuris

16.7.2013   
            
            
               ET
            
            
               Euroopa Liidu Teataja
            
            
               L 193/2
            
         KOMISJONI RAKENDUSMÄÄRUS (EL) nr 670/2013,
   9. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on valmistatud mitmest tihedakoelise riide (present) paanist, mis on omavahel kokku õmmeldud, nii et moodustub kolmemõõtmeline kuju ligikaudsete mõõtmetega 2,70 × 2,70 × 1,60 m. Tootel on tugevdatud servaga dekoratiivne allarippuv äär kõikidel külgedel. Sisekülje igas nurgas on väike tasku, mis aitab toodet raami peal paigal hoida. Tootel on õmbluste vahel ka riidest aasad raami külge kinnitamiseks.
                  Toode esitatakse tollile ilma raami, postide või lisanditeta.
               
               
                  6306 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2 a ja 6 ning CN-koodide 6306 ja 6306 90 00 sõnastusega.
                  Rubriiki 6306 kuulub rida tekstiilist tooteid, mis on tavaliselt valmistatud tugevast tihedakoelisest presendist (vt ka HSi selgitavad märkused, rubriik 6306, esimene lõik).
                  Toode on oma objektiivsete omaduste poolest (kolmemõõtmelisus, kasutatud materjal, suurus, lõpptöötlus) ette nähtud väljas kasutatavaks varikatuseks.
                  Toode esitatakse tollile ilma raami, postide või lisanditeta, kuid sellel on siiski väljas kasutatava varikatuse omadused (nt ilmastiku eest kaitsev presentkate) klassifitseerimise üldreegli 2 a tähenduses.
                  Toodet ei või klassifitseerida telgina rubriiki 6306 22 00 või 6306 29 00, kuna sellel puuduvad külgseinad, mis võimaldaksid moodustada suletud ruumi (vt ka HSi selgitavad märkused, rubriik 6306 (4)).
                  Seepärast tuleb toode klassifitseerida CN-koodi 6306 90 00 alla kuuluvaks muuks matkatarbeks.